SINUN KANSASI ON MINUN KANSANI
PELASTUKSEN SOFAR
Vieraina Benjamin ja Reuben Berger 1/3
Armo ja rauha teille Messiaassamme Jeesuksessa.
On hienoa olla kanssanne, olittepa sitten missä päin maailmaa tahansa.
Taivas ja maa kuuluvat Israelin pyhälle Jumalalle.
Tänään minulla on hyvin erityisiä vieraita.
Benjamin ja Reuben Berger ovat kaksi veljestä, -
jotka rakastavat Israelin Jumalaa.
He ovat palvelleet seurakuntia useiden vuosien ajan, -
ja he ymmärtävät hyvin Israelia ja seurakuntia.
He toimivat jerusalemilaisen seurakunnan pastoreina.
He saavat itse kertoa loput.
Benjamin, voisitko kertoa taustastasi?
Äitisi on kotoisin Itävallasta ja isäsi Saksasta.
Kun natsit alkoivat vainota juutalaisia, -
perheestämme tuli pakolaisia.
Itävaltalainen äitini ja saksalainen isäni pakenivat.
He pääsivät Belgiaan, ennen kuin natsit miehittivät sen.
Siellä he tapasivat toisensa ja menivät naimisiin.
Minkä ikäisiä he olivat?
Äitini oli 18-vuotias, -
ja isäni oli 10 vuotta vanhempi.
Isäni matkusti USA:han ja järjesti äitinikin sinne.
Iso osa sukuani jäi Belgiaan, eikä heitä päästetty Euroopasta.
Lopulta heidät vietiin Auschwitzin keskitysleirille.
Siellä heidät tapettiin.
Isovanhempani, enoni ja hänen lapsensa tapettiin siellä.
Ihmeellistä, kuinka Jumala pelasti sinun vanhempasi.
Äitini tuli viimeisessä juutalaisia kuljettaneessa laivassa.
Jotkut laivat lähetettiin takaisin Natsi-Saksaan.
Juutalaisten maahanmuuttoa rajoitettiin kiintiöllä.
Yksi laiva käännytettiin USA:sta Kanadaan ja sieltä Saksaan.
Se on hyvin kuuluisa tarina.
Synnyitkö siis Amerikassa? -USA:ssa.
Me molemmat synnyimme Bronxissa.
Sehän on Harlemiakin vaarallisempi.
Ei ainakaan silloin.
Siihen aikaan se oli juutalainen kaupunginosa.
Oliko perheesi ortodoksijuutalainen?
Olimme ortodoksijuutalaisia, mutta emme ultraortodokseja.
Kävitkö lapsena jeshiva-koulua?
Kävin jeshiva-koulua 18-vuotiaaksi asti.
Veljeni lähti sieltä aikaisemmin.
Eikö hän kestänyt sitä? Jeshiva oli hänelle liikaa?
Jeshiva on rabbiininen koulu, -
jossa annetaan tiukka ortodoksinen koulutus.
Kaikki pukeutuvat mustiin ja noudattavat lakia.
Rukousta pidetään tärkeänä.
Myös talmudia opiskellaan. Reuben karkasi sieltä nopeasti.
Miten tulit uskoon, ja milloin innostuit Israelista?
Teillä molemmilla on hienoja oivalluksia koskien sitä, -
mitä Jumala tekee Israelin ja seurakunnan keskellä.
Te haluatte varmasti kuulla, mitä heillä on sanottavanaan.
Emme ehdi käydä kaikkea läpi tänään, -
mutta jatkamme tulevina viikkoina.
Perheemme oli myös hyvin sionistinen.
Olivatko vanhempanne sionisteja?
Olivat, ja niin olivat monet muut- kin ympärillämme olevat ihmiset.
Meillä oli aina jonkinlainen yhteys Israeliin, -
mutta emme olleet ymmärtäneet Israelin merkitystä.
Jumala alkoi avata sitä vasta uskoontuloni jälkeen.
Milloin tulit uskoon? -Vuonna 1967.
Oliko se ennen sotaa vai sen jälkeen?
Se oli vähän ennen vuoden 1967 sotaa.
Tulin uskoon tavattuani Herran.
Olin tullut töistä kotiin, -
ja istuin yksin ajattelemassa uskon olemusta.
En enää uskonut Jumalaan.
Ajattelin, että minussa oli jotain vikaa.
Olit kasvanut uskon ilmapiirissä.
Kasvoin uskonnollisessa ympäristössä, jossa oli myös uskoa.
Yhtäkkiä koit huonoa omaatuntoa.
Uskoin, että ihmisen tulisi uskoa johonkin, enkä minä uskonut.
Yhtäkkiä aistin, että joku oli huoneessa.
En nähnyt mitään näkyä, -
mutta koin jonkun olevan läsnä.
Se pelotti minua, koska en tiennyt, kuka se oli.
Hänen läsnäolonsa tuli hyvin lähelle minua.
Se tuntui siltä, kuin hän olisi avannut sydämeni oven avaimella.
Sitten hänen läsnäolonsa täytti sydämeni.
Aloin itkeä ymmärtämättä miksi.
Sitten kuulin, kuinka Jumala alkoi puhua minulle hyvin selkeästi.
Hän sanoi olevansa Aabrahamin, Iisakin ja Jaakobin Jumala.
Hän tiesi minusta kaiken.
Olin järkyttynyt, -
mutta samalla tiesin, että Jumala oli olemassa ja puhui kanssani.
Vähän myöhemmin tapahtui jotain.
Kuulin Jeesuksen hepreankielisen nimen Jeshua.
Samalla hetkellä tiesin, -
että Jeesus oli Israelin Messias ja Israelin Jumala.
Tiesin, että minulle oli tapahtunut jotain valtavaa.
Siitä kaikki alkoi.
Olipa hieno alku.
Ymmärsit, että Aabrahamin Jumala tietää sinusta kaiken.
Sait tietää, että Jeesus oli Israelin Messias.
Ymmärsitkö anteeksiannon ja pelastumisen merkityksen?
Pelastuksen ymmärtäminen vei aikaa.
Tiesin, että Jeesus oli Messias, -
mutta vasta Uutta testamenttia luettuani aloin tehdä parannusta.
Se oli minulle uusi kirja, -
mutta sitä lukiessani tunsin olevani hyvin lähellä Jeesusta.
Uusi testamentti on sinetöity, -
ja yhtäkkiä se alkaa avautua ja valaista Vanhaa testamenttia.
Asiat selkiytyvät.
Israelin Jumalan tuntemista seuraa parannuksen tekeminen.
Kun haluamme lähestyä Herraa, meidän on tehtävä parannusta.
Johannes Kastaja opetti, että meidän tulee tehdä parannusta.
Jumala varjelkoon meitä uskoon- tulolta ilman parannuksentekoa.
Jeesuksen vastaanottaminen liittyy aina aitoon parannuksentekoon.
Nyt pidämme tauon ja tapaamme Johanin.
Jatkamme heti tauon jälkeen.
Olemme Jerusalemin vanhassakaupungissa.
Täällä on ihmisiä joka puolelta maailmaa.
Haluan puhua Daavidista ja Mefibosetista.
Daavid oppi kuningas Saulilta, ettei kannata elää nyrkit ojossa.
Saul oli aina keihäs kädessä puolustamassa omaisuuttaan.
Daavid oli erilainen. Hänen kätensä olivat avoimet.
2. Sam. 16 Daavidin poika Absalom yritti kaapata vallan.
Daavid jätti valtaistuimensa.
Asema ei ollut tärkein asia hänen elämässään.
Tärkein asia oli hänen suhteensa Jumalaan.
Tuossa hetkessä hän kirjoitti psalmit 3 ja 4, -
joissa hän sanoo asettuvansa makuulle rauhassa.
Hänen asemallaan ei ole väliä, kunhan hänen välinsä Jumalaan -
ja toisiin ihmisiin ovat kunnossa.
Kun Daavid käveli Öljymäellä, -
Mefibosetin palvelija tuli hänen luokseen.
Luvussa 16 palvelija sanoo, ettei Mefiboset tullut, -
koska hän tavoitteli Daavidin valtaistuinta.
Tämä löytyy 2. Sam. 16. luvusta.
Daavid on kaunis esikuva Jeesuksesta.
Tässä hän kuitenkin tekee virheen.
Hän antaa pois Mefibosetille kuuluvan maan.
Myöhemmin Daavid saa selville, että palvelija levitti juoruja.
Siitä kertoo 2. Sam. 19.
Jeesus ei tuomitse kuulopuheiden mukaan, vaan vanhurskaasti.
Niin Jes. 11:3-4 sanoo.
"Ei hän tuomitse silmän näöltä eikä jaa oikeutta korvan kuulolta, -
vaan tuomitsee vaivaiset vanhurskaasti..."
Daavid ja palvelija Siiba jatkoivat matkaa yhdessä.
Absalom on saanut vallan, mutta häntä ajetaan takaa.
Hän jää hiuksistaan puuhun kiinni, ja Jooab tappaa hänet.
Daavidille sanotaan, että hän voi palata valtaistuimelleen.
Hän voi palata Jerusalemiin.
Daavid on murheellinen Absalomin kuolemasta, -
mutta kun hän kävelee takaisin Jerusalemiin, -
hän tapaa siellä Mefibosetin.
Kertomus löytyy 2. Sam. 19. luvusta.
Mefiboset ei ollut ajanut partaansa eikä vaihtanut vaatteitaan -
eikä siteitään.
Ulkoisesti Mefiboset muistutti Daavidia, -
joka myös näytti epäsiistiltä.
Mefiboset yritti tällä sanoa, että vaikka hän oli Jerusalemissa, -
hänen sydämensä oli Daavidin luona.
Daavid ymmärsi tehneensä virheen myydessään maan.
Nyt hän tekee uuden virheen ja määrää maapalan jaettavaksi.
Miksei hän rangaissut Siibaa ja palauttanut maapalaa Mefibosetille?
Mefiboset oli syytön.
Rakastan jaetta 2. Sam. 19:30.
Mefiboset sanoo, että antakaa Siiballe koko maapala, -
pääasia on, että oikea kuningas istuu valtaistuimella.
Jeesus sanoi, että meidän tulee etsiä ensin Jumalan valtakuntaa.
Maaomaisuudella ei ole merkitystä.
Mikä on sinun asenteesi? Kaipaatko Jeesusta valtaistuimelle?
Odotatko sitä, että hän tulee perustamaan valtakuntaansa?
Voit saada rauhan jo tänään, -
kunhan tärkeysjärjestyksesi on kunnossa.
Anna hänelle koko sydämesi.
Rakastan Mefibosetin asennetta.
Hän oli valmis antamaan Siiballe koko maan, -
kunhan oikea kuningas hallitsisi.
Voit puhua hänen kanssaan ja elää hänen kanssaan.
Jumalan siunausta. Shalom.
Kiitos, Johan.
On aina hienoa kuulla opetustasi.
Benjamin, kuinka sinä tulit uskoon?
Minun tarinani on yksinkertainen.
Benjamin tapasi Herran asuessaan Tanskassa.
Hän tuli USA:han kertomaan perheellemme -
uskostaan Jeesukseen.
Olin muuttanut takaisin vanhempiemme luokse.
Oli lehtimajanjuhlan aatto vuonna 1970.
Aterian jälkeen Benjamin kertoi, mitä hänelle oli tapahtunut.
Minulla oli etsikkoaika.
Opiskelin elokuvakoulussa.
Koin sellaista Jumalan läsnäoloa, jota en ollut koskaan kokenut.
Kun Benjamin puhui, sydämeni oli auki -
ja olin vuorenvarma siitä, että Benjamin puhui totta.
Herra puhui suoraan sisimpääni.
En ollut tuntenut syvintä sisintäni aikaisemmin.
Kun Herra puhui, sisimpäni heräsi eloon.
Silloin tiesin, että Jeesus oli totuus.
En rukoillut syntisen rukousta, enkä edes tiennyt siitä.
Seuraavana aamuna Jumalan läsnäolo oli tullut sydämeeni.
Olin muuttunut mies.
Sydämeni täyttyi rakkaudesta Jeesusta kohtaan.
Elämässäni alkoi parannuksentekoprosessi.
Koin synnintuntoa, mutta sekin suodattui Jumalan rakkauden kautta.
Aikaisemmin synnintuntoa oli seurannut tuomio ja syyllisyys.
Nyt synnintunnon mukana tuli Jumalan rakkaus.
Aloin ahmia Jumalan Sanaa.
Huntu oli poistettu silmiltäni.
Elävä Jumala puhui sydämelleni ja ilmestyi Sanansa kautta.
Kun puhut Raamatun lukemisesta, -
luitko Vanhaa testamenttia vai Uutta testamenttia?
Mistä aloitit?
Aloitin 1. Mooseksen kirjasta, mutta ilman rabbiinisia tulkintoja.
Pääsin eroon rabbiinisista silmälaseista.
Olin järkyttynyt nähdessäni todisteita Jeesuksesta.
Luin lukemasta päästyäni, ja koin syvällisiä oivalluksia.
Pari päivää tämän jälkeen äitini näki erikoisen unen.
Tiesin, että Jumala halusi puhutella minua äitini unen kautta.
Kun äitini meni töihin, jäin yksin kotiin.
Silloin Jumala käski minua muuttamaan Israeliin.
Kuvittelin, että Aabrahamista oli tuntunut samalta.
Koin etuoikeudekseni sen, että voisin jättää kaiken taakseni -
ja seurata Jeesusta isieni maahan.
Tilasin lentolippuni jo samana päivänä.
Kaksi viikkoa myöhemmin jätin USA:n taakseni.
Miten vanhempasi suhtautuivat uskoontuloosi?
En tarkoita, että olisit vaihtanut uskontoasi.
Uskoontullessamme käännymme synnillisestä elämästä -
Jumalan vanhurskauden puoleen.
Miten vanhempasi suhtautuivat Jeesukseen uskomiseen?
He suhtautuivat ristiriitaisesti.
Toisaalta se oli tuskallista.
Veljeni on perheen esikoinen.
Ja sitten perheen toinenkin poika alkoi uskoa Jeesukseen.
Vanhempamme eivät koskaan puhuneet pahaa Jeesuksesta.
Silti he surivat uskoontuloamme.
Toisaalta he näkivät, että veljeni elämä oli muuttunut.
Myös minun elämäni alkoi muuttua.
He iloitsivat myös siitä, että minut kutsuttiin Israeliin.
He olivat siitä onnellisia.
Pari viikkoa sen jälkeen, kun olin muuttanut Israeliin, -
Herra kutsui veljeni Israeliin hyvin ihmeellisellä tavalla.
Tämän jälkeen vanhempamme tulivat käymään luonamme, -
ja hekin päättivät muuttaa tänne.
He luopuivat kaikesta seuratakseen kahta uskovaa poikaansa Israeliin.
Te muutitte Rosh Pinaan.
Oikeastaan aluksi asuimme arabikylässä nimeltä Betania.
Milloin muutitte Rosh Pinaan?
Matkalla Israeliin piipahdin veljeni luona Hollannissa.
Sanoin hänelle, että tarvitsin enem- män aikaa Herran kohtaamiseen.
En tiennyt, voisinko suoraan mennä juutalaisten pariin.
Veljeni kehotti minua menemään Betaniaan, -
missä Lasarus nousi kuolleista.
Menin siis Betaniaan, -
ja löysin asunnon sieltä alle tunnissa.
Asuimme siellä viiden vuoden ajan.
Rukoilimme, ylistimme ja luimme Raamattua paljon.
Jumala puhui meille suunnitelmistaan Israelin -
ja seurakunnan varalle.
1970-luvulla Israelin seurakuntaruumis oli hyvin pieni.
Seurakuntia oli vähän.
Seurakuntaruumis oli todella pieni.
Herra on tehnyt ihmeitä.
Hän kutsuu kansaansa luokseen.
Te saitte olla pioneereja.
Te aloititte Peniel-nimisen seurakunnan -
yhdessä Shaul Tsuelan kanssa.
Puhumme siitä lisää myöhemmin.
Muistutan teitä Gilgal-kirjastamme.
"Gilgal-hotellin hengellinen puoli".
Tilatkaa tämä kirja, -
joka sisältää syviä totuuksia.
Haluaisimme lähettää teille myös Gilgal-kalenterin.
Siitä löytyy synagogissa käytettävä tooranlukuohjelma.
Siinä on juutalainen kalenteri ja hienoja kuvia.
Haluan kiittää teitä armostanne ja uskollisuudestanne.
Teidän ansiostanne pystymme tekemään työtämme -
juutalaisten ja arabien keskuudessa.
Toivon, että näette millaista työtä teemme Israelin kaduilla.
Emme voisi käydä armeijan tukikohdissa -
emmekä tehdä työtämme ympäri Israelia ilman teitä.
Haluan rohkaista teitä rukoilemaan ja antamaan lahjoituksia, -
koska ilman näitä kahta emme pysty tekemään mitään.
Rohkaisen teitä myös tulemaan 2-3 viikoksi.
Tulkaa 1-3 kuukaudeksi.
Tulkaa kokemaan jotain mullistavaa.
Kun jaatte ilosanomaa juutalai- sille, tulette osaksi profetiaa, -
jossa luvataan pakanoiden tekevän juutalaiset mustasukkaisiksi.
En kuitenkaan kutsu teitä pakanoiksi, vaan kansojen pyhiksi.
Näkemiin, shalom.
Benjamin ja Reuben, kiitos teille.
Keksimme, miten voisimme yhdessä muuttaa Israelin kansan.
Kaikki eivät voi itse tulla tänne julistamaan ilosanomaa, -
mutta yhdessä voimme lähettää viisi tai kymmenen ihmistä.
Room. 10:13-15 "Sillä "jokainen, joka huutaa avuksi Herran nimeä, -
pelastuu". Mutta kuinka he huutavat avuksensa sitä, johon eivät usko?
Ja kuinka he voivat uskoa siihen, josta eivät ole kuulleet? Ja -
kuinka he voivat kuulla, ellei ole julistajaa? Ja kuinka kukaan -
voi julistaa, ellei ketään lähetetä?"
Voit lahjoittaa minkä summan tahansa.
Kun lähetät tänne julistajan ja hän alkaa julistaa, -
israelilaiset kuulevat, uskovat ja pelastuvat.
Jos 120 ihmistä lahjoittaa 25 dollaria, julistaja pääsee matkaan.
Jos 30 ihmistä lahjoittaa 100 dollaria, julistaja pääsee matkaan.
Voitte lähettää ihmisiä Israeliin julistamaan evankeliumia.
Voiko Israelin kansa pelastua?
Uskomme, että Jumala haluaa joh- dattaa Israelin takaisin luokseen.
Siinä hän haluaa käyttää sinua.
Se voi näyttää mahdottomalta, -
mutta juuri siksi pyydämme teitä toimimaan yhdessä, -
jotta Israel löytäisi Jumalan.
Auta meitä julistamaan evankeliumia juutalaisille.
Suomennos: Hanna Partanen